
Szívgyógyászati Klinika



Értesítő
(Pacemaker/defibrillátor beültetéshez, generátor cseréhez)


Kedves Betegünk!

Kezelő orvosa/kardiológusa klinikánk felé pacemaker elbírálással fordult, mely alapján Önnek pacemaker/defibrillátor implantációra/generátor cseréje javasolt. Klinikánkon előjegyzésbe vettük a beavatkozásra, melynek időpontja: 2026……….

A felvételre kérjük aznap reggel 07:00-07:30 órakor a Szívgyógyászati Klinika (7624  Pécs, Ifjúság u. 13.) recepcióján jelentkezni szíveskedjék, éhgyomorra.

Az otthonukból érkező betegeknél, amennyiben későn érkeznek felmerülhet, hogy a beavatkozást az adott napon nem tudjuk elvégezni, ezért kérjük pontosan érkezzenek!
Friss labor lelet hiányában a tervezett műtéti beavatkozást nem áll módunkban elvégezni (eltekintve az életveszéllyel járó állapotoktól)! 

Egyéb gyógyszerek műtét előtti szedése: 

· Amennyiben Syncumar-Marfarin-Warfarin nevű tablettát szed, kérjük kezelőorvosával konzultáljon  a gyógyszer elhagyásának szükségességéről.
· Klinikánkon javasolt protokoll: 

	1. Amennyiben Ön műbillentyű hordozó, akkor ezen gyógyszert nem szabad elhagyni, a beavatkozást therápiás INR érték mellett végezzük el, a cél INR érték: 2,0-2,5 közötti.

	2. Ha egyéb okból szedi az említett gyógyszert (ritmuszavar, korábbi embólia, trombózis, stb.) nem kell elhagyni a véralvadásgátlót, de előnyös az INR érték csökkentése 2,0 körüli értékre! 
(Amennyiben a műtét reggelén klinikánkon az INR érték 2,5 vagy e feletti, akkor a műtétet az Ön biztonsága érdekében halasztásra kerül az INR érték rendezéséig.)

Mindkét fenti esetben LMWH (pl: enoxaparine, vagy fraxiparine) áthidaló kezelés szigorúan kerülendő a perioperatív vérzéses kockázat jelentős emelkedése végett!

· Amennyiben Ön : Eliquis, Pradaxa, Xarelto, Lixiana nevű vérhigító gyógyszereket szed, akkor kérjük műtét előtti napon a naponta két alkalommal szedett gyógyszert (Eliquis, Pradaxa) már csak reggel vegye be, a naponta egy alkalommal szedett véralvadásgátlót (Xarelto, Lixiana) pedig ne vegye be (Súlyos vesebetegség esetén konzultáljon kezelőorvosával, mivel ebben az esetben a gyógyszerelhagyás az állapota függvényében változhat).

Trombocyta aggregáció gátló gyógyszerek:  

· Amennyiben stent implantáció vagy szívizom infarktust követően legalább egy éven túl van, úgy Aspirin nevű gyógyszerét műtét előtt 5 nappal elhagyhatja, Clopidogrel hatóanyagú tabletták (pl: Kerberan, Plavix, Zyllt, Trombex, Plagrel, Egitromb), ticlopidin (Aclotin, Aplatic, Ipaton, Ticlid, Ticlogal), prasugrel (Efient), ticagrelol (Brilique) A MŰTÉT NAPJÁN NE VEGYE BE!
· Amennyiben az elmúlt 3 hónapban koszorúér stent implantation vagy szívinfaktuson esett át, ezeket a gyógyszereket ne hagyja el. Egyéb gyógyszerei szedéséről háziorvosával ill. kardiológusával kérjük egyeztessen.
· Amennyiben tartósan szed 1 típusú trombocyta aggregáció gátló gyógyszert, műtét előtti elhagyás nem szükséges, DE A MŰTÉT REGGELÉN NE VEGYE BE!
· Cukorbetegek reggeli inzulint kérjük ne adják be, az éhgyomri érkezés miatt.

Klinikánkon várhatólag egy éjszakát kell bent tölteni, tervezetten a műtét másnapján otthonába távozhat. Kérjük hogy elöl gombolós, könnyen fel-le húzható hálóruhát hozzon magával (beültetés után a kar 2 hónapos kímélete célszerű).

Ha nem felel meg Önnek az időpont, kérjük az alábbi telefonszámon mindképpen jelezzen vissza időpont egyeztetés céljából. (iroda: 72/536-001/34 658, 34 680 11:00-13:00 óráig).

Pacemaker és egyéb ritmusszabályozó eszköz beültetését megelőzően szükséges:
· 1 héten belüli labor vizsgálat (CRP, INR, vérkép) – a beavatkozást ennek hiányában nem tudjuk elvégezni
· éhgyomorral történő érkezés a műtét reggelén a megadott időpontban
· a rendszeresen szedett gyógyszerek pontos, háziorvos által kiállított listája szükséges
· orvosi beutaló szükséges a felvételhez, ezt kérje háziorvosától, kezelő kardiológusától, vagy beutaló orvosától
· kérjük teljes kórelőzményi dokumentációját hozza magával
· 1 napi kórházi bent fekvéshez szükséges felszerelés (pl.: evőeszközök, műanyag pohár, papucs, tisztálkodó szerek)

A MŰTÉT napján reggel a vérnyomáscsökkentő gyógyszerek beszedendőek, és a vérhígító típusú gyógyszerek beszedése TILOS!

Tájékoztatjuk, hogy a műtéti időpontot előre nem látható körülmények miatt a Szívgyógyászati Klinika több alkalommal is átütemezheti. Amennyiben telefonos megkeresés nem történik, a műtét az értesítő levélben meghatározott időpontban történik.

Pécs, 2026……						

				Tisztelettel:					Dr. Kónyi Attila
										egyetemi docens								              		Pacemaker Munkacsoport vezető

